**Orienteringshytta Djupadalen.**

**Årsrapport 2013**

Leder: Sigved Gramstad

Medlemmer: Torunn og Oskar Våg

**Bruksområde:**

Orienteringshytta brukes som utgangspunkt for orienteringsløp og trening i Djupadalen. Hytta er åpen med salg til turgåere søndager fra september og fram til påsken.

Hytta blir også lånt ut til ulike organisasjoner.

**Aktiviteter:**

I 2013 var det planlagt 28 søndager med åpen hytte og salg. En av disse søndagene ble hytta stengt på grunn av svikt i strømtilførselen. Dette var en periode med storm og nedfall av trær. Heldigvis var strømmen tilbake til 2. juledag.

2 viktige dager – friluftslivets dag (første søndag i september) og 2. juledag (Romjulsmarsjen) var hytta åpen med godt besøk. Denne gangen var det flere besøkende på 2.juledag enn på Friluftlivets dag. Det er viktig å ha et godt tilbud disse dagene.

Som i tidligere år blir nesten alle varene kjøpt fra Storcash AS, og vi forsøker å etterfylle lageret på hytta ved behov. Vi prøver også å justere utsalgsprisene best mulig.

Det er flott når medlemmene gir melding om lite varer eller andre mangler ved hytta.

Det har tidligere vært problemer med å vedlikeholde utearealene, men i år har kommunen gjort en utmerket jobb med grasklipping og kantslåing.

Hytta ble lånt ut 3 ganger i løpet av året.

**Planer.**

Som nevnt tidligere trenger hytta en betydelig rehabilitering og modernisering.

Spesielt er kjøkkenfunksjon og toalettforholdene lite tilfredsstillende.

Leder har vært i kontakt med kommunen om impregnering/beising av benker og bord ute, her ser en etter hvert slitasje. Foreløpig er det ikke kommet noen reaksjon.

Etter sesong slutt - etter påske – planlegger vi å ha en dugnad for vask innvendig og rydding av kratt og gammelt bladverk som samler seg i sitte- og aktivitetsområdene rundt hytta.

Vi vil takke medlemmene for innsatsen i løpet av året. Ekstra takk til de som organiserte friluftslivet dag og de familiene som serverte gløgg og kaker på 2. juledag.

Romjulsmarsjen er en flott tradisjon , vi har oftest meget bra besøk og også i år ble det godt salg av gløgg og boller. Alle bollene ble solgt.

Det er satt opp en liste for drift av søndagene for 2014 og med velvillige medlemmer er alle søndagene på plass.

Haugesund 4. februar 2014

Sigved Gramstad

Leder